cyanic-selkie/wikianc huggingface dataset:
The Varmint
Handling
Den første unge kvinnen som tiltrekker Stovers interesse er ingen annen enn den attraktive datteren til latin-professoren. Men datteren hans er betydelig eldre enn Stover Som et resultat begynner han snart å forsømme studiene, og risikerer derfor å bli sparket ut av disse fra denne skolen også.
Natoya Goule
Natoya Goule (født 30. mars 1991) er en jamaicansk friidrettsutøver som konkurrerer i mellomdistanseløp. Hun representerte landet sitt under VM i friidrett 2015 i Beijing, der hun ble slått ut i de innledende rundene på 800 meter.
Erik Madsen
Jan Erik Madsen (født 3. september 1975 i Ålesund) er en norsk skuespiller som er mest kjent for rollene som King Hemming i TV-serien Vikings og som den britiske gangsteren «Cookie» i TV-serien Lilyhammer.
Biografi
Erik Madsen, eller Jan Erik som han egentlig heter til fornavn er født og oppvokst i Ålesund. I 1997 ble han ble uteksaminert fra teaterskolen Arts Ed i London, og har siden han bodd og jobbet internasjonalt. Han har spilt i filmer og tv-serier både i Norge, USA, Storbritannia og Tyskland. I Norge er han mest kjent for sine roller i NRKs «Lilyhammer», BBCs «The Last Kingdom» og HBOs «Vikings». Utenfor Norge er han kjent som Erik Madsen.
Super Bowl LIV
Super Bowl LIV var det 54. Super Bowl og den 50. mesterskapskampen i National Football Leagues (NFL) moderne periode og avgjorde ligamesteren for NFLs 100. sesong i 2019. Kansas City Chiefs, vinnerlaget i American Football Conference, vant 31–20 over vinnerlaget i National Football Conference (NFC), San Francisco 49ers. Kampen ble spilt 2. februar 2020 på Hard Rock Stadium i Miami Gardens i Florida. Dette var den 11. gangen Super Bowl ble arrangert i Sør-Florida, og sjette gang kampen ble spilt i Miami Gardens, som sist var vert for Super Bowl XLIV ti år tidligere.
Dette var Chiefs' første Super Bowl-seier siden Super Bowl IV og første NFL-tittel siden sammenslåingen av AFL og NFL. Quarterback Patrick Mahomes ledet Kansas City til et seriespillresultat på 12–4 og lagets tredje Super Bowl totalt. Bak quarterback Jimmy Garoppolo avsluttet 49ers seriespillet 13–3 og laget nådde sitt syvende Super Bowl totalt.
Kampens første halvdel gikk frem og tilbake mellom de to lagene, og endte uavgjort med ti poeng hver til halftime. I tredje kvarter skaffet 49ers seg en ledelse etter at et field goal fra Robbie Gould og en touchdown på løp av Raheem Mostert sikret en 20–10 ledelse på vei inn i fjerde kvarter. Med kun 6:13 igjen av kampen fullførte Chiefs' angrepsrekke, under quarterback Patrick Mahomes, tre touchdown drives, inkludert touchdownpasninger til Travis Kelce og Damien Williams, som sikret dem ledelsen like før kampens two-minute warning. Chiefs stoppet så 49ers' angrep, og med en sen touchdown på løp av Damien Williams samt en interception av Kendall Fuller sikret de seieren og avsluttet Chiefs' 50-årige titteltørke. Mahomes ble utpekt til Super Bowl Most Valuable Player Award etter å ha fullført 26 av 42 pasninger for 286 yards og to touchdowns samt to interceptions, med 29 yards og en touchdown på løp.
Fox' dekning av kampen i USA, inkludert kampens halftime show med Jennifer Lopez og Shakira, ble anslått til å ha blitt sett av 102 millioner seere—en liten økning fra Super Bowl LII i 2019 (som hadde de laveste seertallene for kampen på ti år). Kampen hadde også de tredje laveste tilskuertallene i Super Bowls historie, bak Super Bowl 1 og Super Bowl LV året etter.
Valg av vertsby
Den 19. mai 2015 kunngjorde ligaen de fire finalistene i konkurransen om å finne vertsby for Super Bowl LIII i 2019 eller Super Bowl LIV. NFLs eiere stemte på disse byene i mai 2016, hvor første runde avgjorde hvilken by som skulle være vert for Super Bowl LIII, og andre runde avgjorde vertsbyen for Super Bowl LIV. Ligaen kunngjorde først i 2015 at Los Angeles kunne være vertsby for Super Bowl LIV dersom de kunne stille med et akseptabelt stadion, og dersom et lag flyttet dit innen begynnelsen av 2018-sesongen.
Ligaen åpnet flyttevinduet i januar 2016, hvor det tidligere St. Louis Rams ble valgt til å returnere til Los Angeles; deres nye stadion i Inglewood, California skulle ikke åpnes før i august 2019 (bygget ble påbegynt i november 2016, som gav dem nesten tre år til å ferdigstille stadionet). Dette betydde at det nye stadionet skulle åpnes i tide for kampen (og ligaen valgte laget som skulle flyttes tidlig nok til at det kunne delta i konkurransen om å bli vertslag for Super Bowl LIV), men NFLs regler tillater ikke at stadioner kan verte Super Bowl i det første året etter at bygget er ferdigstilt for å forsikre seg om at det ikke kommer til å oppstå problemer med stadionet. I mai 2016 aksepterte NFL en søknad om å omgås denne regelen fra Los Angeles, som gjorde at byen allikevel kunne delta i konkurransen om å bli vertsby.
De to gjenværende kandidatene for Super Bowl LIV var dermed: Miami ble valgt til vertsby under et eiermøte i NFL den 24. mai 2016.
Lag
Dette var den første gang Chiefs og 49ers møter i et Super Bowl. 49ers ledet i seriespillkamper mellom de to lagene 7–6. Lagene møttes ikke i 2019-sesongen.
San Francisco 49ers
San Francisco 49ers avsluttet 2019-sesongen på toppen av NFC, 13–3, i sitt tredje år under hovedtrener Kyle Shanahan. San Franciscos sterke sesong kom som en overraskelse, etter at de avsluttet 2018-sesongen 4–12 og ikke hadde hatt en vinnende sesong siden 2013.
En av hovedgrunnene til 49ers suksess var QB Jimmy Garoppolo. Garoppolo begynte sin karriere i 2014 som reserve for New England Patriots' quarterback Tom Brady, og var på laget da de vant Super Bowl XLIX og LI. Etter to stille sesonger fikk Garoppolo endelig spilletid etter at Brady ble suspendert kombinert med et par store poengledelser i 2016, hvor han fikk vist frem sitt potensial med en passer rating på 113,3 over seks kamper. Året etter, da San Francisco slet med åtte strake nederlag og ingen seiere, byttet de et draft pick i andre runde mot Garoppolo, som ledet laget til fem strake seiere på slutten av sesongen. Selv om han gikk glipp av store deler av 2018-sesongen med en ACL-skade var han tilbake i 2019, hvor han var kampstarter i alle sesongens 16 kamper.
San Franciscos angrep var rangert som nummer to i NFL for poeng (479) og nummer fire i yards (6 079). Garoppolo fullførte 69,1% av sine pasningsforsøk (#4 i NFL) for 3 978 yards og 27 touchdowns (#5) med 13 interceptions. Hans beste receiver var Pro Bowl tight end George Kittle, som tok imot 85 pasninger for 1 053 yards og 5 touchdowns. Andre merkbare mottakere var nykommeren Deebo Samuel (57 mottakelser for 807 yards, 159 yards på løp og 6 touchdowns totalt) og veteranen Emmanuel Sanders (36 mottakelser for 502 yards og 3 touchdowns). På bakken var det RB Raheem Mostert som tok styringen, som hadde vært innom fem forskjellige lag i sine to første sesonger før han endte opp i San Francisco i 2017. Selv om Mostert ikke hadde vært kampstarter i 2019 ledet han laget med 772 yards på løp og åtte touchdowns, med i snitt 5,6 yards per løp, og tok også imot 14 pasninger for 180 yards og to touchdowns. RBs Matt Breida (623 yards på løp, 19 mottakelser) og Tevin Coleman (544 yards på løp, 21 mottakelser for 180 yards, 7 touchdowns totalt) var også viktige spillere for angrepet, mens FB Kyle Juszczyk ble utvalgt til pro Bowl med 20 mottakelser for 239 yards. San Franciscos angrepsrekke var under veteranen Joe Staleys ledelse.
49ers' forsvar var rangert som nummer to i NFL for færrest yards tillatt (4 509) og nummer én i færrest pasningsyards (2 707). Laget hadde en utmerket forsvarsrekke, med linemen DeForest Buckner (61 taklinger, 7,5 sacks, 4 fumbles plukket opp), Arik Armstead (54 taklinger, 10 sacks), Dee Ford (6,5 sacks) som de plukket opp fra Chiefs i offseason, og Pro Bowler og nykommer Nick Bosa (47 taklinger, 9 sacks, 2 fumbles plukket opp). Lagets linebackere var ledet av Fred Warner (ledet laget med 118 taklinger, 3 sacks og 3 fumbles forårsaket) og PFWA All-Rookie Dre Greenlaw (64 taklinger, 1 sack). Defensive back Richard Sherman ledet laget i interceptions med 3, og ble utvalgt til sitt femte Pro Bowl.
Dette var 49ers' syvende Super Bowl-kamp og første siden Super Bowl XLVII i 2013 da de tapte 34–31 mot Baltimore Ravens. 49ers var 5–1 i de gjenværende seks kampene. En sjette Super Bowl-tittel ville tangert New England Patriots og Pittsburgh Steelers for flest Super Bowl-titler i ligaen.
Kansas City Chiefs
Kansas City Chiefs avsluttet 2019-sesongen 12–4 under Andy Reid i sin 21. sesong på rad som hovedtrener i NFL. 2019-sesongen merkerte Chiefs' fjerde AFC West-tittel på rad og sjette tur til sluttspillet på syv sesonger under Reid.
Kansas City var ledet av Patrick Mahomes, som ble plukket opp i første runde i NFL Draft 2017. Mahomes, som kun spilte i én kamp i løpet av sin nykommersesong, vant NFL MVP-tittelen i 2018-sesongen, hvor han kastet for 5 097 yards og 50 touchdowns og ledet Chiefs til et sesongresultat på og en tur til AFC Championships-kampen. I 2019 slet laget etter å ha mistet flere viktige spillere. To av lagets beste spillere fra 2018, running back Kareem Hunt og linebacker Dee Ford spilte for andre lag i 2019, og Mahomes og wide receiver Tyreek Hill gikk begge glipp av flere kamper på grunn av skader. Laget klarte allikevel å gjenta fjorårets sesongresultat på 12–4 og sikret andre seed i sluttspillet.
Mahomes ble utvalgt til Pro Bowl 2020 etter å ha kastet for 4 031 yards og 26 touchdowns med kun 5 interceptions, samt 218 yards og to scoringer på løp, til tross for at han gikk glipp av to kamper med en skade. I de to kampene hvor Mahomes var ute tok reserven Matt Moore over, som kastet for 659 yards og seks touchdowns uten interceptions. Chiefs' pasningsangrep var rangert som nummer to i NFL. Mahomes' beste receiver var Pro Bowl tight end Travis Kelce, som tok imot 97 pasninger for 1 229 yards og fem touchdowns, som gjorde ham til den første tight enden til å ha fire sesonger på rad med minst 1 000 mottatte yards. Andre mottakere inkluderte Hill, utvalgt til sitt fjerde Pro Bowl til tross for at han gikk glipp av fire kamper, som tok imot 58 pasninger for 860 yards og 7 touchdowns, Sammy Watkins med 52 mottakelser for 673 yards og 3 touchdowns og Demarcus Robinson med 32 mottakelser for 449 yards og 3 touchdowns. Nykommeren Mecole Hardman tok imot 26 pasninger for 538 yards og 6 touchdowns og var #3 i NFL i return yards fra avspark (704) og #5 i return yards fra avspark i snitt (26,1 yards). Hardman som også returnerte 18 punts for 167 yards ble utvalgt til Pro Bowl som special teams returner. På bakken var laget rangert #23, ledet av Damien Williams med 498 yards og 5 touchdowns på løp, samt 30 mottakelser for 213 yards og 2 scoringer. LeSean McCoy hadde også 465 yards og fire touchdowns samt 28 mottakelser. Kicker Harrison Butker ledet ligaen i scoringer (147 poeng) og field goals (34) og var rangert #6 i prosentandel scoringer på field goals (89,4%). Chiefs' angrep var rangert #5 i NFL i poeng (451) og #6 i yards (6 067).
Kansas Citys forsvar var rangert #7 i ligaen i poeng tillatt (308). Forsvarsrekken inkluderte to spillere som ble utvalgt til Pro Bowl, Chris Jones som hadde ni sacks og Frank Clark som hadde åtte sacks og forårsaket 3 fumbles, sammen med Emmanuel Ogbah som hadde 5,5 sacks i kun 10 kamper. Linebackere Anthony Hitchens og Damien Wilson ledet laget i taklinger med henholdsvis 88 og 81. Chiefs' forsvar ble forsterket sent i sesongen da de plukket opp den 16-årige veteranen Terrell Suggs etter at han ble kuttet av Arizona Cardinals i uke 14. Suggs spilte to kamper for Chiefs og hadde tre taklinger og én sack. I sin første sesong med Chiefs hadde Tyrann Mathieu fire interceptions, to sacks og 75 taklinger, som var nok til å bli utvalgt til AP All-Pros førstelag som defensive back for andre gang i sin karriere. Han ble også inkluldert på andrelaget som safety. Nykommeren Juan Thornhill hadde 3 interceptions og 57 taklinger før han ble plassert på injured reserve sent i sesongen. Cornerback Bashaud Breeland hadde to interceptions og plukket opp to fumbles, som han returnerte for 114 yards og en touchdown.
Dette var Chiefs' tredje Super Bowl og første siden sammenslåingen av AFL og NFL i 1970. Chiefs er i sine tidligere Super Bowl-kamper. De tapte Super Bowl I i 1967 35–10 mot Green Bay Packers, og vant Super Bowl IV i 1970 23–7 mot Minnesota Vikings. Dette var også Andy Reids andre Super Bowl, da han var hovedtrener for Philadelphia Eagles da de nådde Super Bowl XXXIX i 2004. Han tapte den kampen 24–21 mot New England Patriots.
Sluttspill
I sluttspillet fikk 49ers en bye i første runde som første seed fra NFC. I divisjonsrunden slo de Minnesota Vikings 27–10. 49ers dominerte kampen, og ledet i ballinnehav (38:27–21:33), første downs (21–7), yards på løp (186–21) og yards totalt (308–147). I NFC Championship Game sikret 49ers en ledelse på 27–0 til halftime over Green Bay Packers på vei til en 37–20 seier. 49ers satte en NFC Championship-rekord for færrest pasninger i en kamp med kun åtte. På bakken løp de for 285 yards, og Raheem Mostert satte en lagrekord med 220 yards og fire touchdowns på løp.
Chiefs hadde også en bye i første runde som andre seed fra AFC. I divisjonsrunden lå Chiefs under 24–0 bak Houston Texans før de klatret til en ledelse på 28–24 til halftime og eventuelt en 51–31 seier. I løpet av kampen satte Chiefs en NFL-rekord med touchdowns på syv drives på rad, hvorav fem var touchdownpasninger fra Mahomes. Deres neste motstander var sjette seed Tennessee Titans, som hadde nådd AFC Championship etter å ha slått New England Patriots og Baltimore Ravens, i hovedsak takket være running back Derrick Henry som hadde hatt over 200 yards på løp i hver kamp. Chiefs slo Titans etter å ha holdt Henry til kun 61 yards, og negative yards i andre halvdel. Etter å ha ligget under 17–7 scoret Kansas City 28 strake poeng for en 35–17 ledelse, før de sikret seieren 35–24. Mahomes hadde 294 pasningsyards og tre touchdowns, og ledet også Chiefs på løp med 8 løp for 53 yards, inkludert en 27-yard touchdown.
Merknader før kampen
Chiefs var hjemmelag for Super Bowl LIV, som roteres mellom conference årlig. Som hjemmelag valgte Chiefs å bruke sine standard hjemmeuniformer, røde trøyer med hvite bukser. 49ers brukte sine vanlige borteuniformer, hvite trøyer med gullfargede bukser. Dette var den første gangen at begge lagene i Super Bowl hadde rødt som primærfarge. 49ers skal ha søkt om tillatelse til å bruke sine helt hvite throwback-uniformer, men fikk avslag fra ligaen.
49ers' hovedtrener Kyle Shanahan ble sammen med sin far Mike Shanahan den første far-og-sønn duoen som ledet laget sitt til Super Bowl som hovedtrener. Mike Shanahan hadde tidligere vunnet Super Bowl XXXII og XXXIII som hovedtrener for Denver Broncos.
49ers' offensive assistant Katie Sowers ble den første kvinnelige og homofile treneren i et Super Bowl.
Hall of Fame quarterback Joe Montana spilte for begge lagene i løpet av sin karriere i NFL. Montana kommenterte: "You heard from me first. I guarantee my team will win the Super Bowl!"
Super Bowl Opening Night ble avholdt i Marlins Park. Super Bowl Live blir avholdt i Bayfront Park, og Super Bowl Experience blir avholdt i Miami Beach Convention Center.
USA
Fox står for TV-sendingen av Super Bowl LIV (per den 3-årige roteringen mellom Fox, NBC og CBS, NFLs tre kringkastingspartnere), som også sendes på Fox Deportes på spansk.
Prisen for 30 sekunder med reklametid under kampen lå over $5 millioner. Den 22. november 2019 annonserte Fox at alle reklameplassene hadde blitt solgt. Seth Winter, Executive Vice President of SPorts Sales for Fox, sa at endringene hadde ført til økt tidlig interesse for reklameplassene.
Produksjon
Fox produserte dekning av kampen og studiosending i 1080p HDR, som ble konvertert opp til 4K Ultra-high-definition television gjennom enkelte strømmetjenester, som gjorde dette til det første Super Bowl med dekning i 4K.
Internasjonalt
I Canada er det CTV som står for dekningen av kampen. I Brasil blir kampen dekket av ESPN Brasil, og vises også i Cinemark, UCI og Kinoplex' kinosaler. I Storbritannia og Irland sendes kampen på gratiskanalen BBC One samt betalingskanalene Sky Sports Main Event og Sky Sports Mix.
Ratings
Fox rapporterte et samlet seertall fra digitale tjenester og tradisjonelle medier på 102 millioner, en økning på 1,3 millioner fra Super Bowl LIII. Nielsen Ratings meldte 99,9 millioner seere for hovedsendingen på Fox, opp fra 98,2 millioner fra Super Bowl LIII på CBS, mens Fox Deportes' spanskspråklige dekning hadde 310 000 seere. Seertallet økte til 103 millioner under halftime showet, og gikk ned med omtrent fem millioner per time i løpet av kampen.
Før kampen
Kampen ble avholdt en uke etter helikopterulykken hvor basketballspilleren Kobe Bryant mistet livet sammen med sin 13 år gamle datter og seks andre. Ofrene ble hedret ved at begge lagenes spillere stod på hver sin 24-yard linje, til ære for Bryants trøyenummer.
Spillere og trenere som ble utvalgt til NFL's 100th Anniversary All-Time Team ble introdusert i en seremoni på banen. Levende medlemmer brukte røde jakker med med NFLs 100-årslogo.
Fire 100 år gamle veteraner fra andre verdenskrig deltok i myntkastet: Colonel Charles E. McGee, Lieutenant Colonel Samuel Lombardo, Staff Sergeant Odón Sanchez Cardenas og Corporal Sidney Walton. McGee presenterte mynten.
Halftime
Halftime-showet ble ledet av Jennifer Lopez og Shakira. J Balvin og Bad Bunny deltok også, samt Lopez' datter Emme Muñiz. Lopez' fem antrekk var designet av Versace, og hennes stylister designet 213 kostymer og 143 par sko for Jennifer og hennes dansere. Shakiras tre antrekk var designet av den norske designeren Peter Dundas, og var utsmykket med nesten to millioner Swarovski-krystaller. Konserten var produsert av NFL Network, Jay-Z og Roc Nation. Hovedsponsoren var Pepsi.
Første halvdel
San Francisco vant myntkastet og valgte å ta imot ballen ved starten av andre halvdel, som gav Chiefs ballen først i kampen. Etter å ha tvunget frem en punt fra Chiefs på deres åpningsdrive gikk San Francisco 57 yards ned banen på ti plays, inkludert et 32-yard løp av receiver Deebo Samuel. Robbie Gould avsluttet drivet med et 38-yard field goal som gav 49ers ledelsen 3–0. Kansas City svarte med ett eget drive på 75 yards over 15 plays. Patrick Mahomes fullførte fem av seks pasninger for 40 yards gjennom drivet, mens Damien Williams løp ballen fem ganger for 26 yards. Mahomes scoret på et 1-yard løp som gav Chiefs en 7–3 ledelse med 31 sekunder igjen av første kvarter.
På andre play i andre kvarter gikk Chiefs med et pass rush som tvingte 49ers' quarterback Jimmy Garoppolo til å kvitte seg med ballen tidlig, og endte opp med en interception av defensive back Bashaud Breeland, som gav Kansas City en første down på sin egen 44-yard linje. På neste play fullførte Mahomes en 28-yard pasning til Sammy Watkins som var starten på et 43-yard drive som ble avsluttet med et 31-yard field goal av Harrison Butker, for en 10–3 ledelse for Chiefs. San Francisco svarte med å flytte ballen 80 yards ned banen over syv plays, hvor fem av dem var på ti yards eller mer. På siste play kastet Garoppolo ballen til fullback Kyle Juszczyk som tok imot pasningen under tett dekning fra safety Daniel Sorensen, før han unngikk en takling og løp inn i målsonen for en 15-yard scoring som utlignet til uavgjort med fem minutter igjen av halvdelen. Etter en punt fra Kansas City kastet Garoppolo en 42-yard pasning til George Kittle som ville ha gitt San Francisco en possession i Chiefs' red zone, men Kittle fikk en pasningsintereference-straffe for å ha dyttet bort Sorenson. Istedenfor var 49ers' på egen 35-yard linje med kun seks sekunder igjen av kampen, og knelte for å avslutte halvdelen uavgjort, 10–10, den fjerde gangen en Super Bowl-kamp har vært uavgjort til pause.
Andre halvdel
San Francisco fikk ballen ned til Chiefs' 49-yard linje. Etter tre mislykkede pasninger ble Garoppolo sacked av Frank Clark for et tap på ni yards, som førte til en turnover på downs med 1:33 igjen av kampen. Williams løp ballen på Chiefs' to neste playes hvor han først fikk fire yards, og deretter 38 yards og en touchdown, som økte ledelsen til 31–20. Chiefs' defensive back Kendall Fuller sikret seieren med en interception på 49ers' neste drive, som lot Chiefs' bruke opp resten av tiden.
Etter kampen
Mahomes avsluttet kampen med 26 fullførte pasninger av 42 forsøk for 286 yards, med to touchdowns og to interceptions. Han hadde også 29 yards og en touchdown på løp. Han ble sammen med Terry Bradshaw og Tom Brady en av tre quarterbacks i Super Bowl-historien til å vinne MVP-tittelen til tross for å ha kastet flere interceptions. Han var også den yngste spilleren til å vinne tittelen, 24 år og 138 dager gammel. Hill hadde ni mottakelser for 105 yards, og Watkins hadde fem for 98 yards. Williams var kampens beste på løp, med 17 løp for 104 yards og en touchdowns, og tok også imot fire pasninger for 29 yards og enda en touchdown. For San Francisco fullførte Garoppolo 20 av 31 pasninger for 219 yards og en touchdown med to interceptions. Samuel hadde tre løp for 53 yards, og satte dermed en Super Bowl-rekord for yards på løp av en wide receiver, og tok også imot fem pasninger for 39 yards..
Med seieren ble Kansas City det første laget i NFL noensinne til å ha et comeback på 10 poeng eller mer i tre forskjellige kamper i samme sluttspillsesong. Chiefs var det siste av de nåværende Missouri-baserte lagene i en av de store amerikanske sportsligaene til å vinne en nasjonal tittel i løpet av de siste ti årene (St. Louis Cardinals vant World Series 2011, Kansas City Royals vant World Series 2015 og St. Louis Blues vant Stanley Cup 2019). Kansas City er også den eneste byen som har vunnet Super Bowl, World Series og MLS Championship siden MLS ble stiftet i 1996.
Individuelle statistikker
1Fullførte pasninger/forsøk 2Flest yards 3Mottakelser 4Antall targets
Dommere
Super Bowl LIV hadde syv dommere. Nummeret i parentes viser dommerens uniformnummer.
French Hill
French Hill eller Ha-Givʿah ha-Zarfatit (הַגִּבְעָה הַצַּרְפָּתִית, også Givʿat Shapīrā, arabisk: التلة الفرنسية, at-Tel al-Faransiya) er en jødisk bosetting i den nordlige delen av Øst-Jerusalem.
Det engelske navnet
I følge lokal legende skulle høyden ha blitt oppkalt etter en britisk general, John French, 1. jarl av Ypres, som dkulle ha hatt sitt hovedkvarter her. Imidlertid virker denne versjonen usannsynlig siden general French aldri tjenestegjorde i denne regionen. Så hvis distriktet hadde blitt navngitt til ære for generalen, burde navnet på hebraisk heller ha vært Giv'at French.
Historie
Før området ble annektert av Israel var det Jordan som hadde statsherredømme, og landet hadde en militærpost der. Etter Seksdagerskrigen i 1967 ble området fristilt for jødiske bosettere. Nabolaget har (per 2020) 6631 innbyggere; de fleste innbyggerne stammer fra det tidligere Sovjetunionen og fra Sør-Amerika.
French Hill ble formelt annektert av Israel i 1980 i kraft av Jerusalem-loven. Annekteringen ble ved resolusjon i FNs sikkerhetsråd erklært ugyldig.
French Hill var fra 1992 til 2004 åsted for flere angrep på sivile mål, og mer enn 40 sivilpersoner ble rammet.
Vengeance of the Dead
Vengeance of the Dead er en amerikansk stumfilm fra 1917, regissert av Henry King.
Norske rotehjem
Medhjelperne bestod av snekker Rune Haraldsen og tre interiørdesignere Thomas Steen, John André Hanøy og Mads Molvik.
Seertall
Programmet hadde 127 000 seere i premiereuken og ble det tidende mest sette programmet på TVNorge i uke 40.
Ukrainske patrioter
Ukrainske patrioter er en nasjonalistisk paramilitær organisasjon grunnlagt i 2005 i Ukraina. Organisasjonen bruker politisk vold, rasisme  og nynazisme. UP er den paramilitøre grenen til Sosialnasjonalistisk forsamling som er en forening av nynazistiske organisasjoner og grupper. Organisasjonens logo er varghaken, som brukes av visse SS-divisioner under andre verdenskrig. Mange individer i Ukrainske patrioter er medlemmer i Azovbataljonen.
Ukrainske patrioter var svært aktive i opprøret på Euromajdan.
Vengeance Is Mine (1917)
Vengeance Is Mine er en amerikansk stumfilm fra 1917, regissert av Frank Hall Crane.
Handling
Etter at Farrington blir økonomisk ruinert, begår han selvmord. Datteren hans Paula lover deretter å ta hevn, og jakte på de som var ansvarlig for farens nederlag. Senere møter hun Dr. Smith, som snart forelsker seg i henne.
Paula får hjelp fra Bill Fitch, en tidligere innbruddstyv som nå er reformert, for å skaffe papirer som kan være nyttige for å finne mannen som var ansvarlig for farens problemer - og som hun klander for farens dødsfall. Men til sin skrekk oppdager Paula at denne mannen viser seg å være faren til Dr. Smith. Paula blir derfor nødt til å velge om hun skal fortsette sitt hevn-tokt, eller om hun skal velge kjærligheten til Dr. Smith.
Carl O. Petersen
Carl Oscar Petersen (født 14. juli 1897 i Borre, død 10. november 1941 i Portland i Maine i USA) var en norsk radiooperatør og polarfarer. Han deltok på admiral Richard E. Byrds antarktisekspedisjon 1928-1930 som radiooperatør og på Byrds andre antarktisekspedisjon 1933-1935. Han var også med på Thor Solbergs første forsøk på å fly over Atlanterhavet fra New York til Oslo i 1932.
Petersen hadde utdannelse som radiooperatør fra Norge og hadde flyverutdannelse fra USA. Han var i en tre års periode telegrafist på Den norske Amerikalinjes DS «Bergensfjord» og DS «Stavangerfjord» og arbeidet i et år som radiooperatør ved Kings Bay-radio på Svalbard. Han hadde også erfaring fra norsk hvalfangst i Sydishavet ombord på hvalkokeriet «Solstreif» av Larvik. I 1926 flyttet han til USA hvor han arbeidet ved All American Radio Corporation i Chicago som var grunnlagt av den norsk-amerikanske industri- og radiopioneren E. Norman Rauland. Han ble amerikansk statsborger i 1932. I 1937 ble han tildelt Distinguished Service Cross (USA) for sin innsats.
I 1931 skrev han boka Med Byrd og Balchen til Sydpolen: Nordmennene i Little America som ble utgitt på Gyldendal.
Carl O. Petersen er gravlagt på æresgravlunden i Arlington (Arlington National Cemetery) ved Washington, D.C.
Cacique Guaro
Cacique Guaro er en alkoholholdig likør (guaro) som produseres av Fábrica Nacional de Licores (FANAL) i Costa Rica. Den lages av sukkerrør, og har en nøytral smak, noe som gjør at den både kan drikkes alene eller blandes med andre ingredienser. Den har en alkoholprosent på 30. Den ble først produsert i 1853, og er Costa Ricas mestselgende brennevin.
Shoten Chiliguaro er basert på Cacique.
Larviksgata (Oslo)
Larviksgata (1–5, 2–14) er en gate på Bjølsen i bydel Sagene i Oslo. Den går fra Bjølsengata over Bergensgata mot Maridalsveien. Det er imidlertid stengt for gjennomkjøring til sistnevnte.
Gaten fikk navn i 1879 etter byen Larvik. På Bjølsen og Sagene finnes også mange andre gater med navn etter norske byer.
Amstel Gold Race 2017
Amstel Gold Race 2017 ble avholdt den 26. april 2017.
Lille Borgen vei (Oslo)
Lille Borgen vei (1A–17, 2A–16) er en vei på Borgen i bydel Vestre Aker i Oslo. Den går fra Borgenveien til Slemdalsveien ved Steinerud stasjon.
Veien fikk navn i 1924 etter Lille Borgen gård, som er like sør for veien.
Veien har villabebyggelse.
La Flèche Wallonne 2017
La Flèche Wallonne 2017 ble avholdt den 19. april 2017.
Stepan Meniok
Stepan Meniok, C.Ss.R. (ukrainsk: Степан Меньок; født 19. august 1949 i Nakonetsjne i Javoriv rajon i Lviv oblast i Ukrainske SSR i Sovjetunionen) er en ukrainsk gresk-katolsk hierark, som fungerer som erkebiskopal eksark av det ukrainsk-katolske erkebiskopale eksarkat Donetsk (opprinnelig Donetsk-Kharkiv) siden januar 2002.
Bakgrunn
Biskop Meniok ble født til en familie hemmelige gresk-katolikker, helt i vest i Ukraina. Hans far var Petro Meniok. Etter endt skolegang fullførte han studier ved ''teknisk høyskole nr. 1'' i Lviv og avtjente verneplikt i den sovjetiske hær 1969–1971.
Etter denne tiden ble han hemmelig medlem av Kongregasjonen av Den Aller Helligste Forløser, der han avgav timelige løfter den 8. november 1975 og høytidelige løfter den 8. oktober 1981.
Prest
Meniok ble presteviet den 8. juli 1984 etter fullførte hemmelige teologiske studier. Han var så sogneprest for de troende i «katakombekirken» i Belz og Kamjanobrid frem til 1990. Disse steder ligger langt vest i Ukraina. Fra 1990 tjente han åpenlyst som prest, misjonær og grunnlegger av nye gresk-katolske menigheter etter oppløsningen av Sovjetunionen.
I perioden 1994–1998 var han rektor ved det teologiske seminar i Lviv, og i perioden 1998–2002 som rektor ved det ukrainske redemptorist-provinsens teologiske seminar.
Biskop
Den 11. januar 2002 ble Meniok utnevnt, og ble 15. februar 2002 bispeviet, som den første erkebiskopale eksark av det nyopprettede ukrainske katolske erkebiskopale eksarkat Donetsk-Kharkiv. Hovedkonsekrator var kardinal Ljubomyr Husar, overhode for den ukrainske gresk-katolske kirke, og medkonsekratorene titulærbiskop Michael (Michel) Hrynchyshyn, C.SS.R. som var apostolisk administrator i Storbritannia, og biskop Mychajlo Koltun, C.SS.R. av Sokal.
Dette eksarkatet hadde i 2003 anslagsvis 100.000 troende, hvorav de fleste i Donetsk-delen.
Den 2. april 2014 ble Donetsk-Kharkiv todelt; biskop Meniok beholdt da det som nå var ukrainske katolske erkebiskopale eksarkat Donetsk. I 2015 oppgav man et medlemstall på 68.900; dette var i 2018 redusert til 2018. Nedgangen bør ses i forbindelse med de politiske og demografiske utviklinger med pågående militær konflikt og at brorparten av de to oblastene Donetsk og Luhansk ble organisert som «folkerepublikker» som med russisk støtte løsrev seg fra Ukraina.
Episkopalgenealogi
Hans episkopalgenealogi er:
Vera, the Medium
Vera, the Medium er en amerikansk stumfilm fra 1917, regissert av G. M. Anderson.
Lommedalen skolekorps
Lommedalen skolekorps ble etablert i 1936. Korpset rekrutterer medlemmer fra Lommedalen skole, Lesterud skole og Bærums Verk skole. Korpset har ca. 85 medlemmer og har profesjonelle krefter på dirigentsiden. Korpsets viktigste finansieringskilder er loppemarked som arrangeres to ganger årlig, ett på våren og ett på høsten.
Aserbajdsjan under Paralympiske vinterleker 2022
Aserbajdsjan deltok under Paralympiske vinterleker 2022 fra 4. til 13. mars i Beijing i Kina. Det er første gang Aserbajdsjan deltar under Paralympiske vinterleker.
Trinidad og Tobago under VM i friidrett innendørs 2016
Trinidad og Tobago deltok under VM i friidrett innendørs 2016 fra 17. til 20. mars 2016 i Portland i USA.
Santa Tecla
Santa Tecla er en salvadoransk by som ligger i La Libertad department.
Den har 135 483 innbyggere (2014) og dekker et areal på 108,59 km².
Liège–Bastogne–Liège 2017
Liège–Bastogne–Liège 2017 ble avholdt den 23. april 2017. Alejandro Valverde vant rittet for fjerde gang.
The Voice of Conscience (1917)
The Voice of Conscience er en amerikansk stumfilm fra 1917, regissert av Edwin Carewe.
Handling
En datter er i stor sorg etter tapet av faren sin. En av farens venner blir datterens verge, og hun flytter inn hos vennens mor.
Men etter hvert som årene går utvikler den unge kvinnen romantiske følelser for sin eldre verge. Imidlertid fanger en annen kvinne snart oppmerksomheten hans, og et drama begynner å utspille seg.
Frederik Carl Emil av Slesvig-Holsten-Sønderborg-Augustenborg
Han var sønn av hertug Frederik Christian I og Charlotte Amalie Vilhelmine av Slesvig-Holsten-Sønderborg-Pløn (1744–1770). Emil gikk inn i den danske armé hvor han stod som general, han var dr. phil og ridder av Elefanten.
Finn Nielssen
Finn Nielssen (født 1908 i Kristiansand, død 1962 i Oslo) var en norsk billedkunstner. Han malte hovedsakelig portretter, byinteriører og landskap. De fleste motivene hans er hentet fra kystområder på Sørlandet, men han malte også landskap fra andre steder i Norge, samt blant annet fra Mexico. I yngre år hadde han en nokså mørk koloritt, men senere ble bildene lysere og mer sommerlige. Fram til midten av 1950-årene utførte han flere større utsmykningsarbeider i olje, senere arbeidet han også med mosaikk.
Utdannelse og kunstnerisk virke
I 1926 studerte han under bildekunstneren August Jacobsen, og fra 1928 til 1929 bodde han i Berlin og fikk undervisning fra Johannes Itten. Fra 1929 til 1933 bodde han i Paris, der den danske maleren Georg Jacobsen ble hans lærer. Fra 1936 til 1937 hadde han på nytt Georg Jacobsen som lærer, denne gangen ved Kunstakademiet i Oslo. Han var også på flere studiereiser i Frankrike, Italia og Hellas, og hadde to lengre opphold i Mexico, henholdsvis i 1935 og i 1948.
Fra 1933 til 1934 drev han en privat maleskole for barn fra Oslos østkant sammen med Lizzi Getz.
Han leverte bidrag til konkurransen om utsmykningen av Oslo rådhus i 1936, og mottok en belønning for dette.
Noélie Yarigo
Noélie Yarigo (født 26. desember 1985) er en beninsk friidrettsutøver som konkurrerer i mellomdistanseløp. Hun representerte landet sitt under VM i friidrett 2015 i Beijing, der hun ble slått ut i de innledende rundene på 800 meter.
Finn Nielssen
Utdannelse og kunstnerisk virke
Nielssen var kunstanmelder i Tidens Tegn 1937–1938, og kunstanmelder i Dagbladet i periodene 1939–1942, 1945–1947 og 1958–1962. Han skrev også en rekke artikler i dags- og fagpresse i årenes løp, og holdt flere foredrag i NRK radio. I 1950 ga han ut en bok om maleren Henrik Sørensen.
Noélie Yarigo
Hun deltok for landet sitt på 800 meter under Sommer-OL 2020 i Tokyo og hadde 17. beste tid i semifinalene, men klarte ikke å kvalifisere seg til finalen.
Finn Nielssen
Utdannelse og kunstnerisk virke
I 1954 studerte Nielssen mosaikk i Ravenna.
Kollektivutstillinger
Nielssen deltok på høstutstillingen mange ganger, og på en rekke kollektivutstillinger i Norge, Paris, Helsingfors, Stockholm, Göteborg, Lidköping, København og Rio de Janeiro. På Verdensutstillingen i New York i 1936, ble det store maleriet «Blomstertorget i Kristiansand» vist; det måler 2,60 x 4 meter.
Priser og utmerkelser
I 1951 ble Finn Nielssen utnevnt til ridder av 1. klasse av den svenske Vasa-ordenen.
NM i svømming langbane 2014
NM i svømming langbane 2014 ble arrangert i Drammensbadet i Drammen 17.-20. juli 2014. Arrangør var Drammen SK.
Znojmo
Znojmo (tysk: Znaim) er en by i Tsjekkia i regionen Syd-Mähren, nær grensen til Østerrike.
Byen er bygd på en klippe på den bratte venstre bredden av elven Dyje, og byen er preget av middelalderarkitektur. Den gotiske St. Nikolas-kirken og det sengotiske rådhuset er de mest kjente landemerker i byen. St. Nikolas-kirken ble bygget i 1348 på ordre av keiser Karl IV, og rådhuset med det 75 meter høye tårnet ble bygget i 1446. Overfor elven Dyje ligger Znojmo-borgen, som ble bygget i 1000-tallet av Přemyslid-hertugene.
Den kongelige byen Znojmo ble grunnlagt rundt 1226 av kong Ottokar I på sletten foran borgen. Znojmo er mest kjent for våpenhvilen som ble inngått her i 1809 etter slaget om Wagram mellom Napoléon Bonaparte og erkehertug Karl.
Manukan
Polanco (Bayan ng Manukan) er en kommune pp Filippinene. Kommunen ligger på øya Mindanao og tilhører provinsen Zamboanga del Norte.
Barangayer
Kommunen er inndelt i 22 barangayer.
Aníta Hinriksdóttir
Aníta Hinriksdóttir (født 13. januar 1996) er en islandsk friidrettsutøver som konkurrerer i mellomdistanseløp. Hun representerte landet sitt under VM i friidrett 2015 i Beijing, der hun ble slått ut i de innledende rundene på 800 meter.
Brasils herrelandslag i basketball
Brasils herrelandslag i basketball er landslaget i basketball som representerer Brasil i internasjonale konkurranser.
Landslaget er rangert som nummer 9 på FIBA-rankingen, og vant verdensmesterskapet i basketball i Chile i 1959 og på hjemmebane i 1963.
White House (plantasje)
White House var en plantasje som ble anlagt ved Pamunkey River i New Kent County, Virginia. Den første hovedbygningen på eiendommen ble bygget av oberst John Lightfoot III like før år 1700, da han tjenestegjorde som «Counselor of State». Det var hjemmet til Martha Dandridge Custis (1731–1802) og Daniel Parke Custis (1711–1757) etter at de ble gift i 1750. Tropper fra Potomac-arméen under kommando av George B. McClellan satte huset i brann den 28. juni 1862 da de trakk seg tilbake under Syvdagersslaget. Etter krigen gjenoppbygget W.H.F. «Rooney» Lee huset, men det brant igjen i 1875 og ble ikke gjenoppbygget.
White House var stedet der jernbanelinjen Richmond and York River Railroad krysset Pamunkey-elven. Traseen mellom Richmond og West Point på denne jernbanelinjen ble fullført i 1861. Plantasjen og jernbanebroen over Pamunkey-elven ligger der Pamunkey-elven og Mattaponi-elven møtes og danner York River.
Martha og Daniel Parke Custis
Martha Dandridge Custis (1731–1802) og Daniel Parke Custis (1711–1757) giftet seg i 1750. De fikk sønnen John Parke «Jacky» Custis (1754–1781). Da sønnen var tre år gammel, døde Daniel Parke Custis.
Martha Custis og George Washington
Den velstående enken Martha Custis ble kurtisert av George Washington, og de giftet seg i 1759. George og Martha Washington hadde ingen felles barn, men oppdro hennes sønn Jacky sammen. Kort tid etter bryllupet trakk George Washington seg tilbake fra sin stilling i Virginias militære kommisjon, og familien flyttet til hans eiendom Mount Vernon i Fairfax County med utsikt over Potomac- elven. George Washington ble senere den første presidenten i USA, og hans kone, Martha, ble landets første First Lady, selv om hun var kjent på den tiden som rett og slett Lady Washington. Det var først etter hennes tid at det ble tittelen First Lady ble innført.
Clásica de San Sebastián 2017
Clásica de San Sebastián 2017 var den 37. utgaven av sykkelrittet Clásica de San Sebastián. Det ble kjørt over 231 km i og rundt San Sebastián 29. juli 2017.
White House (plantasje)
John Parke «Jacky» Custis
John Parke «Jacky» Custis giftet seg med Eleanor Calvert den 3. februar 1774. Paret flyttet så til White House-plantasjen. Etter at paret hadde bodd der i mer enn to år, kjøpte John Parke Custis Abingdon-plantasjen, der ektefellene bosatte seg i 1778.
Clásica de San Sebastián 2017
Michał Kwiatkowski vant rittet.
White House (plantasje)
John Parke «Jacky» Custis
John Parke Custis døde i 1781 etter å ha fått «camp fever» (tyfus) under beleiringen av Yorktown. Han etterlot seg to små barn, Eleanor Parke Custis (senere Lewis) og George Washington Parke Custis (1781–1857), som hans mor og stefar tok til seg og ble fosterforeldre for.
Mikkel Revs vei (Oslo)
Mikkel Revs vei (1–65, 2–30) er en vei på Ulsrud i bydel Østensjø i Oslo. Den begynner og slutter i Olav Nygards veg.
White House (plantasje)
George Washington Parke Custis
I 1802 startet George Washington Parke Custis byggingen av Arlington House i District of Columbia, som var tenkt som et minnesmerke over hans ste-bestefar (og fosterfar) George Washington, som døde i 1799. Arlington House ble senere ble hjemmet til hans datter, Mary Anna Randolph Custis, født i 1807, som i 1831 giftet seg med Robert E. Lee. I 1846 lå mesteparten av området av District of Columbia sør Potomac-elven og overført til Virginia, inkludert tomten med Arlington House og plantasjen.
Mary Anna Custis Lee og Robert E. Lee
Robert E. og Mary Anna Custis Lee fikk syv barn, men bare seks av dem vokste opp. En av dem var den nesteldste sønnen William H. F. «Rooney» Lee (1837–1891), som var født i Arlington House.
Mikkel Revs vei (Oslo)
Navnet ble vedtatt i 1962. Det skal ha sammenheng med at det var mye småvilt i området en gang i tiden.
White House (plantasje)
Rooney Lee
Rooney Lee tok utdannelse ved Harvard University, og deretter fulgte han i sin fars fotspor med tjeneste i den amerikanske hæren. Han trakk seg tilbake fra militærlivet i 1859. Rooney Lee flyttet til White House-plantasjen, som han hadde arvet fra sin bestefar, som døde i 1857. Han giftet seg med Charlotte Wickham, en etterkommer av advokat John Wickham. De fikk to barn, en gutt og en jente, som begge døde som spedbarn. Charlotte Lee døde i 1863. Hovedhuset på White House-plantasjen hadde brent ned i 1862; det var det andre av tre hovedbygninger på stedet som opp gjennom årene ble ødelagt av branner.
Under den amerikanske borgerkrigen
Den amerikanske borgerkrigen brøt ut i 1861, og Virginia sluttet seg til den nyopprettede Amerikas konfødererte stater. Da krigen stod for døren ønsket president Abraham Lincoln at Robert E. Lee, som hadde nylig vært rektor ved ved militærakademiet i West Point, skulle påta seg kommandoen over alle de militære enhetene til Nordstatene. Men Lee avslo, og gikk inn i krigen på hjemstaten Virginias side. Alle hans tre sønner sluttet seg til ham i tjeneste for Konføderasjonen.
Polanco (Zamboanga del Norte)
Polanco (Bayan ng Polanco) er en kommune på Filippinene. Kommunen ligger på øya Mindanao, og tilhører provinsen Zamboanga del Norte.
White House (plantasje)
Under den amerikanske borgerkrigen
Robert E. Lees kone led av leddgikt, og dette ble stadig mer ødeleggende med fremskreden alder. I 1861 hadde sykdommen utviklet seg så langt at hun måtte bruke rullestol. Kort tid etter krigsutbruddet forlot Mrs. Lee og hennes døtre Arlington House og flyttet til Rooney Lees plantasje i New Kent County, det vil si til White House. I 1862 rykket Nordstats-tropper under general George B. McClellan s kommando inn på eiendommen og tok White House-plantasjen i bruk som forsyningsbase under Peninsula-felttoget i 1862. Dette felttoget ble et mislykket forsøk på å ta kontroll over den konfødererte hovedstaden, Richmond. General McClellan sørget imidlertid for at Mrs. Lee kunne komme seg sikkert til Richmond gjennom Nordstats-styrkenes linjer, og hun resten av borgerkrigen var hun bosatt på adressen 707 Franklin Street i Richmond, i et hus som fortsatt eksisterer.
Under Peninsula-felttoget fungerte Frederick Law Olmsted – som blant annet er kjent for å ha laget plantegningene for New York s Central Park – som sekretær for den amerikanske Sanitetskommisjonen, som var en forløper til Røde Kors i Washington D.C., som ga sykepleie til Nordstatenes sårede soldater under borgerkrigen. Olmsted ledet den medisinske innsatsen for syke og sårede på White House-plantasjen frem til kommandanten McClellan ga ordre til sine tropper om å forlate eiendommen. Tilbaketrekningen skjedde i forbindelse med Syvdagersslaget, da McClellan flyttet hovedkvarteret til Harrison's Landing ved James-elven. Hovedbygningen på White House-plantasjen ble satt i brann av troppene til Nordstatene.
Etter borgerkrigen
Rooney Lee mistet sin kone og barn under krigen. Selv ble han tatt til fange og ført som krigsfange til New York etter slaget ved Brandy Station. Etter at borgerkrigen var over vendte Rooney Lee hjem til White House-plantasjen. I 1867 giftet han seg igjen. Med sin andre kone, Mary Tab Bolling Lee, fikk han flere barn. I nærheten bodde hans yngre bror Rob på Romancoke-plantasjen, på den andre siden av elven i King William County.
Etter at hans mor døde i 1873 arvet Rooney Ravensworth-godset, som hadde tilhørt Fitzhugh-familien i generasjoner. Denne eiendommen ligger i nærheten av dagens Springfield i Fairfax County. Eiendommen var på 2,28 km² land. I 1874 flyttet han fra White House-plantasjen til Ravensworth.
Rooney Lee ble valgt inn i Virginias senat i 1875, og var delstatssenator frem til 1878. I 1887 ble han valgt inn i det føderale Representantenes Hus, som representant for Demokratene. Han var medlem av Kongressen frem til han døde i Ravensworth i 1891. Han er gravlagt i Lee-familliens gravkapell ved Washington and Lee University i Lexington, Virginia, side om side med sine foreldre og søsken.
Forbindelse til Det hvite hus i Washington D.C.
George Washington og hans kone bodde aldri i den nåværende presidentboligen som nå er kjent som det Det hvite hus («The White House») i Washington, D.C.Byggingen av presidentboligen startet imidlertid under hans presidentperiode, og det er mulig at bygningen kan være oppkalt etter White House-plantasjen, som det første presidentparet hadde mange hyggelige, felles minner fra.
Vektløfting under Sommer-OL 2020 – Menn 109 kg
Vektløfting under Sommer-OL 2020 – Menn 109 kg ble arrangert på Tokyo International Forum den 3. august 2021.
VM i roing 1989
VM i roing 1989 (verdensmesterskapet i roing) ble arrangert i Bled i Jugoslavia i 1989.
Paris–Roubaix 2017
Paris–Roubaix 2017 var den 115. utgaven av sykkelrittet Paris–Roubaix og ble avholdt den 9. april 2017. Den franske klassiskeren, som siden 1977 har startet i Compiègne, var det 15. arrangementet på UCIs WorldTour-kalender i 2017.
Belgiske Greg Van Avermaet fra BMC vant rittet etter at han spurtslo tsjekkiske Zdeněk Štybar og nederlandske Sebastian Langeveld inne på velodromen i Roubaix. Nordmannen Alexander Kristoff punkterte rett før Arenbergskogen, men kom seg sammen med Van Avermaet opp igjen til hovedfeltet. Med seks mil igjen til mål falt Kristoff av, og et senere fall ødela alle hans sjanser om en topplassering.
Manikyr
Manikyr eller håndpleie er stell og skjønnhetspleie av hender, især neglene. Begrepet manikyr gjaldt opprinnelig en som hadde pleie av hender som profesjon, men omfatter i dag alle former for (kosmetisk) håndpleie.
Manikyr stammer fra fransk manucure (eldre fransk også manicure), der første leddet kommer av latin manus som betyr «hånd» og det andre leddet av latin curare som betyr «behandle, pleie».
Brasils kvinnelandslag i basketball
Brasils kvinnelandslag i basketball er landslaget i basketball som representerer Brasil i internasjonale konkurranser.
Landslaget er rangert som nummer 7 på FIBA-rankingen, og vant verdensmesterskapet i basketball i Australia i 1994.
Stuping under Sommer-OL 2016 – 3 meter synkronstup menn
3 meter synkronstup for menn i stuping under Sommer-OL 2016 fant sted 10. august 2016 på Parque Aquático Maria Lenk i Rio de Janeiro.
Chynna Phillips
Gilliam Chynna Phillips (født 12. februar 1968) er en amerikansk sanger og skuespiller, og et medlem av vokalgruppen Wilson Phillips. Hun er datter av The Mamas & The Papas-bandmedlemmene John og Michelle Phillips, og halvsøsteren til Mackenzie og Bijou Phillips.
Kathleen Parlow
Kathleen Parlow Dodd, opprinnelig Kathleen Parlow (født 20. september 1890 i Fort Calgary i Alberta i Canada, død 19. august 1963 nær Toronto i Ontario) var en kanadisk fiolinist og vidunderbarn, kjent for sin enestående teknikk med fiolinen. Dette gav henne også tilnavnet «The lady of the golden bow». Selv om hun forlot Canada da hun var fire år og ikke vendte tilbake før i 1940 ble hun i blant kalt «The Canadian Violinist».
Barndom
Parlows mor, Minnie, tok med henne til San Francisco da Kathleen var fire år. Hun kjøpte datteren en fiolin, og Kathleen begynte å fiolintimer hos en fetter, Conrad Coward, som var profesjonell fiolinlærer. Hun utviklet raskt sine ferdigheter på instrumentet og begynte å ta fiolinundervisning hos fiolinprofessoren Henry Holmes.